Az 1830. év az irodalomban.

Események 
 november 17. – Kinevezik az alakuló Magyar Tudós Társaság (a leendő Magyar Tudományos Akadémia) vezetőit és első tagjait. Elnök gróf Teleki József, alelnök gróf Széchenyi István lett.

Megjelent új művek 

Honoré de Balzac:
Gobseck, regény
La Maison du chat-qui-pelote (A Labdázó Macska Háza), elbeszélés  
Denis Diderot: La Promenade du sceptique (A szkeptikus sétája); az 1747-ben írt munka első kiadása
Prosper Mérimée kisregénye: Le Vase étrusque (Az etruszk váza)
Stendhal világhírű regénye: Vörös és fekete (Le Rouge et le Noir) [címlapján az 1831. évvel]
Mary Shelley: The Fortunes of Perkin Warbeck, történelmi regény
Joseph Smith amerikai vallási vezető kiadásában megjelenik A Mormon könyve
Jovan Sterija Popović szerb író: Dejan i Damjanka (Padenije Bosanskog kreljevstva), történelmi regény

Költészet 
Alphonse de Lamartine: Harmonies poétiques et religieuses (Költői és vallásos harmóniák) 
Alfred de Musset első verseskötete: Contes d'Espagne et d'Italie
Alekszandr Puskin 1829-ben írt költeménye: Poltava (Полтава) 
Alfred Tennyson első önálló versgyűjteménye: Poems, Chiefly Lyrical

Dráma 

február 25. – Victor Hugo Hernani című drámájának viharos bemutatója Párizsban; a mű ugyanebben az évben nyomtatásban is megjelenik
Jovan Sterija Popović:
Nahod Simeun, történelmi dráma
Laža i paralaža (A hazug és hazudni segítő), vígjáték
Alekszandr Puskin: Mozart és Salieri (Моцарт и Сальери), rövid drámai mű
 Bécsben megjelenik Franz Grillparzer osztrák drámaíró Bánk bán-feldolgozása: Ein treuer Diener seines Herrn (Urának hű szolgája)

Magyar nyelven 
Gróf Széchenyi István: Hitel – ettől az évtől (vagy az 1825/27-es országgyűléstől) kezdődik Magyarországon a reformkor.
Vörösmarty Mihály: Magyarvár, kiseposz (töredék)

Fordítások magyar nyelvre
Döbrentei Gábortól Shakespeare Macbeth című drámájának fordítása

Születések 
 március 15. – Paul Heyse Nobel-díjas német költő és elbeszélő, a müncheni költőkör tagja († 1914)
 március 18. – Szinnyei József magyar bibliográfus, irodalomtörténész, lexikográfus († 1913)
 május 30. – Hector Malot francia regényíró († 1907)
 szeptember 8.– Frédéric Mistral Nobel-díjas franciaországi okcitán nyelvű író, szótáríró († 1914)
 december 5. – Christina Rossetti angol költőnő, Dante Gabriel Rossetti testvére († 1894)  
 december 10. – Emily Dickinson amerikai költőnő († 1886)  
 december 17. – Jules de Goncourt francia író, Edmond de Goncourt öccse († 1870)

Halálozások 
 január 25. – Virág Benedek költő, műfordító, történetíró, a magyar ódaköltészet első mestere (* 1752 körül)
 április 16. – Katona József drámaíró, a magyar drámairodalom kiemelkedő alakja (* 1791)
 október 10. – Háló Kováts József magyar költő, műfordító, református lelkész (* 1761)
 november 21. – Kisfaludy Károly költő, író, drámaíró, a magyar vígjáték megteremtője, a reformkor kezdetén az irodalmi élet fő szervezője (* 1788)
 december 8. – Benjamin Constant svájci születésű francia gondolkodó, író, politikus, filozófus (* 1767)
 december 31. – Félicité de Genlis francia írónő (* 1746)

Jegyzetek 

irodalom
Évek az irodalomban (19. század)